बरेली के डीएम आर.विक्रम सिंह ने सोशल मीडिया फेसबुक पर एक पोस्ट शेयर करते हुए लिखा कि, “अजब रिवाज बन गया है, मुस्लिम मौहल्लों में ज़बरदस्ती जलूस ले जाओ और पाकिस्तान मुर्दाबाद के नारे लगाओ, क्यों भाई वह पकिस्तानी हैं क्या? यही यहां बरेली में खैलम में हुआ था फिर पथराव हुआ, मुकदमे लिखे गए।” बरेली के डीएम आर.विक्रम सिंह ने फेसबुक पर एक और पोस्ट को शेयर करते हुए लिखा कि, “चीन तो कहीं ज्‍यादा बड़ा दुश्‍मन है, उसके खिलाफ नारे क्‍यों नहीं लगाए जाते? चीन तो बड़ा दुश्‍मन है, तिरंगा लेकर चीन मुर्दाबाद क्‍यों नहीं।” मीडिया से मिली जानकारी के अनुसार डीएम विक्रम सिंह से उनके द्वारा लिखे गए बयान के बारें में जब इसकी प्रतिक्रिया मांगी गयी तब उन्होंने इस बारें में बताते हुए कहा कि, “किसी खबर का इसमें कहाँ जिक्र है ये तो चलता रहता है।” बता दे कि बरेली के डीएम आर.विक्रम सिंह ने अपने द्वारा शेयर की गयी फेसबुक पोस्टो को डिलीट कर दिया। क्यूंकि उनकी फेसबुक पर शेयर की गयी पोस्टो पर काफी विरोध भी किया गया।